একই রশিতে স্বামী-স্ত্রীর ঝুলন্ত লাশ
দিনাজপুরের খানসামায় ঝুলন্ত অবস্থায় রবিউল ইসলাম (৪০) ও তার স্ত্রী শামসুন নাহারের (৩২) লাশ উদ্ধার করেছে পুলিশ। রোববার (১ জানুয়ারি) সকালে খানসামা উপজেলার ভাবকী ইউনিয়নের মারগাঁও গ্রামের নিজ বাড়ির শয়ন কক্ষ থেকে ওই দম্পতির লাশ উদ্ধার করা হয়।







রবিউল ইসলাম মারগাঁও গ্রামের আব্দুর রহিমের ছেলে এবং রবিউলের স্ত্রী শামসুন নাহার পার্শ্ববর্তী আফাজ মেম্বারপাড়াও সমশের আলীর মেয়ে।




স্থানীয় ও পুলিশ সূত্রে জানা যায়, শনিবার রাতে খাওয়া-দাওয়া করে ৬ মাসের শিশুকন্যাকে নিয়ে ঘুমাতে যান স্বামী রবিউল ইসলাম ও স্ত্রী শামসুন নাহার। সকালে ৬ মাস বয়সী ওই শিশুকন্যার কান্নার আওয়াজে প্রতিবেশীরা বাড়িতে প্রবেশ করতে গেলে বাড়ির প্রধান গেট বন্ধ পান।
পরে দরজা টপকিয়ে ভেতরে প্রবেশ করে প্রতিবেশীরা দেখতে পায়, ঘরের ভেতরে একই রশিতে একসঙ্গে ঝুলছে স্বামী-স্ত্রীর মৃতদেহ। খবর পেয়ে ঘটনাস্থল থেকে স্বামী-স্ত্রীর ঝুলন্ত লাশ উদ্ধার করে ময়নাতদন্তের জন্য দিনাজপুর এম আব্দুর রহিম মেডিকেল কলেজ হাসপাতালে প্রেরণ করে পুলিশ।
খানসামা থানার পুলিশ ইন্সপেক্টর (তদন্ত) মো. তাওহীদুল ইসলাম এ ঘটনার সত্যতা নিশ্চিত করে বলেন, প্রাথমিক অবস্থায় সুরতহাল রিপোর্ট তৈরি করে দম্পতির লাশ ময়নাতদন্তের জন্য দিনাজপুর এম আব্দুর রহিম মেডিকেল কলেজ হাসপাতাল মর্গে পাঠানো হয়েছে।
ঘটনার পর শামসুন নাহারের মা জান্নাতুন অভিযোগ করে বলেন, আমার মেয়েকে মেরে ফেলা হয়েছে। আমি এর সঠিক বিচার চাই।
স্থানীয় ভাবকী ইউনিয়নের চেয়ারম্যান রবিউল আলম তুহিন বলেন, খবর পেয়ে আমি ঘটনাস্থলে দেখি তাদের ঝুলন্ত লাশ। আগে থেকেই তাদের পারিবারিক সমস্যা ছিল।
উল্লেখ্য, প্রায় ১৪ বছর আগে বিয়ে হয় রবিউল ইসলাম ও শামসুন নাহারের। বিয়ের পর পারিবারিক কলহ নিয়ে কয়েকবার গ্রাম্য সালিশ-মীমাংসাও হয়েছে। স্বামী-স্ত্রীর মধ্যে এই কলহের জের ধরে গত ১০ বছর আগে একই সঙ্গে বিষপান করে রবিউল ইসলাম ও তার ছেলে। এতে ছেলে (নাম জানা যায়নি) মারা গেলেও বেঁচে যায় রবিউল ইসলাম। পারিবারিক কলহে গত ৭-৮ দিন আগেও রবিউল বিবাহবিচ্ছেদের জন্য তার স্ত্রী শামসুন নাহারের কাছে স্ট্যাম্পে স্বাক্ষর নেয়।

দিনাজপুরের খানসামায় ঝুলন্ত অবস্থায় রবিউল ইসলাম (৪০) ও তার স্ত্রী শামসুন নাহারের (৩২) লাশ উদ্ধার করেছে পুলিশ। রোববার (১ জানুয়ারি) সকালে খানসামা উপজেলার ভাবকী ইউনিয়নের মারগাঁও গ্রামের নিজ বাড়ির শয়ন কক্ষ থেকে ওই দম্পতির লাশ উদ্ধার করা হয়।